**Ministru kabineta rīkojuma projekta „Par valsts nekustamā īpašuma „V384” Alūksnes novadā nodošanu Alūksnes novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Alūksnes novada domes 2012. gada 25. oktobra lēmums Nr. 347 (protokols Nr.18, 15.punkts) „Par valsts vietējās nozīmes autoceļa V384 Ziemeri – Alsviķi posma pārņemšanu Alūksnes novada pašvaldības īpašumā” (protokols Nr. 18), likuma „Par zemes reformas pabeigšanu lauku apvidos” 6. pants, Publiskas personas mantas atsavināšanas likuma 43. pants un pārejas noteikumu 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „V384” Alūksnes novadā nodošanu Alūksnes novada pašvaldības īpašumā” (turpmāk – rīkojuma projekts) sagatavots ņemot vērā Alūksnes novada domes 2012. gada 25. oktobra lēmumu Nr. 347 (protokols Nr.18, 15.punkts) „Par valsts vietējās nozīmes autoceļa V384 Ziemeri – Alsviķi posma pārņemšanu Alūksnes novada pašvaldības īpašumā” un saskaņā ar likuma „Par zemes reformas pabeigšanu lauku apvidos” 6. pantu un Publiskas personas mantas atsavināšanas likuma 43. pantu un pārejas noteikumu 3. punktu.  Alūksnes novada dome ar 2012. gada 25. oktobra lēmumu Nr. 384 (protokols Nr.18, 15.punkts) „Par valsts vietējās nozīmes autoceļa V384 Ziemeri – Alsviķi posma pārņemšanu Alūksnes novada pašvaldības īpašumā” ir izteikusi piekrišanu pārņemt savā īpašumā valstij piekrītošo nekustamo īpašumu „V384”, Ziemera pagasts, Alūksnes novads (nekustamā īpašuma kadastra numurs 36960050325) – zemes vienību 1,2 ha platībā (zemes vienības kadastra apzīmējums 36960050323) un uz tās izbūvēto komplekso inženierbūvi – valsts vietējā autoceļa V384 „Ziemeri - Alsviķi” posmu 7,751 – 8,436 km – Alūksnes novadā.  Pamatojoties uz Ministru kabineta 2011.gada 19.oktobra rīkojuma Nr. 538 „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” 14.punktu, Alūksnes novada pašvaldības Zemes komisija ar 2013.gada 15.februāra lēmumu Nr. ZK/1-8.11/13/17 „Par zemes vienības ar kadastra apzīmējumu 36960050315 Ziemeru pagastā, Alūksnes novadā, sadali un jauna īpašuma izveidi”, ir sadalījusi nekustamā īpašuma „Autoceļš V384”, Ziemeru pagasts, Alūksnes novads, kadastra Nr.36960030146, sastāvā ietilpstošo zemes vienību ar kadastra apzīmējumu 36960050315, platība 5,7 ha, divos zemes gabalos ar platībām 1.2 ha un 4.5 ha. Sadalāmā zemes vienība ar kadastra apzīmējumu 36960050315, saskaņā ar Ministru kabineta 2010.gada 31.maija rīkojuma Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” 9.pielikuma 415. punktu, piekrīt valstij un ierakstāma zemesgrāmatā uz valsts vārda Satiksmes ministrijas personā. Pamatojoties uz iepriekš minēto un uz Nekustamā īpašuma valsts kadastra likuma 63.1 panta pirmo un otro daļu, ka sadalot nekustamo īpašumu vai nekustamā īpašuma objektu vairākos īpašumos vai objektos, kadastra informācijas sistēmā tos reģistrē kā jaunus nekustamos īpašumus vai nekustamā īpašuma objektus, kuriem piešķir jaunus kadastra numurus un jaunus kadastra apzīmējumus, anulējot iepriekšējos nekustamā īpašuma objekta kadastra identifikatorus, Nekustamā īpašuma valsts kadastra informācijas sistēmā ir izveidots, jauns Satiksmes ministrijai piekrītošs nekustamais īpašums „V384”, Ziemeru pagasts, Alūksnes novads, kadastra Nr.36960050325, sastāvošs no vienas zemes vienības ar kadastra apzīmējumu 36960050323, platība 1,2 ha, uz kuras atrodas valsts vietējā autoceļa V384 „Ziemeri-Alsviķi” posms no 7,751 km līdz 8,436 km, 0,685 km kopgarumā.  Uz zemes vienības (kadastra apzīmējums 36960050323) atrodas kompleksa inženierbūve – valsts vietējā autoceļa V384 „Ziemeri - Alsviķi” posms 7,751 – 8,436 km, ko saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta pirmās daļas 6.punktu, apliecina valsts akciju sabiedrības „Latvijas Valsts ceļi” 2013.gada 9.aprīļa izziņa Nr. 4.9/1257 (turpmāk – izziņa).  No izziņās ietvertās informācijas izriet, ka kompleksa inženierbūve – valsts vietējā autoceļa V384 „Ziemeri - Alsviķi” posms 7,751 – 8,436 km, kas atrodas uz zemes vienības (kadastra apzīmējums 36960050323) ir Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā.  Saskaņā ar likuma „Par zemes reformas pabeigšanu lauku apvidos” 6.pantu, kas nosaka, ja tiek pieņemts Ministru kabineta lēmums par atsevišķu valstij piekrītošu zemes gabalu nodošanu kādai no pašvaldībām, īpašuma tiesības uz šiem zemes gabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda, Alūksnes novada pašvaldībai tiks nodota minētā zemes vienība (kadastra apzīmējums 36960050323).  Saskaņā ar Publiskas personas mantas atsavināšanas likuma pārejas noteikumu 3.punktu, kas nosaka, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas, Alūksnes novada pašvaldībai tiks nodota uz zemes vienības (kadastra apzīmējums 36960050323) izvietota kompleksa inženierbūve - valsts vietējā autoceļa V384 „Ziemeri - Alsviķi” posms 7,751 – 8,436 km.  Alūksnes novada pašvaldība, pārņemot īpašumā minēto valsts autoceļu posmu, varēs Alūksnes novada pašvaldības teritorijā esošo autoceļu uzturēšanā un būvniecības plānošanā piesaistīt tiem nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.  Minētā nekustamā īpašuma nodošana Alūksnes novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi – gādāt par savas administratīvās teritorijas labiekārtošanu un sanitāro tīrību. Turpmāk valsts vietējā autoceļa V384 Ziemeri – Alsviķi maršruta posms, kas savieno valsts vietējo autoceļu V384 Ziemeri – Alsviķi ar valsts vietējo autoceļu V 383 Luska – Alūksne tiks novirzīts pa esošo Alūksnes novada pašvaldības ceļu „Māriņkalna apvedceļš”.  Publiskas personas mantas atsavināšanas likuma 42. panta pirmā daļa nosaka, ka, ja nodotais nekustamais īpašums vairs netiek izmantots attiecīgās funkcijas veikšanai, atvasināta publiska persona savā īpašumā esošo nekustamo īpašumu bez atlīdzības nodod atpakaļ valstij.  Rīkojuma projekta mērķis ir atļaut Satiksmes ministrijai nodot bez atlīdzības Alūksnes novada pašvaldības īpašumā valstij piekrītošo nekustamo īpašumu „V384”, Ziemera pagasts, Alūksnes novads (nekustamā īpašuma kadastra numurs 36960050325) – zemes vienību 1,2 ha platībā (zemes vienības kadastra apzīmējums 36960050323) un uz tās izbūvēto komplekso inženierbūvi – valsts vietējā autoceļa V384 „Ziemeri - Alsviķi” posmu 7,751 – 8,436 km, Alūksnes novadā.  Projekts attiecas uz transporta un sakaru politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Alūksnes novada pašvaldība. |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | |
| **Rādītāji** | **2014. gads** | | Turpmākie trīs gadi (tūkst. latu) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam Ministru kabineta rīkojuma projektam ietekme uz valsts budžetu nav paredzēta.  Ar nekustamā īpašuma īpašnieka maiņu saistītie izdevumi tiks segti no Alūksnes novada pašvaldības līdzekļiem.  Alūksnes novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008. gada 11. marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Alūksnes novada pašvaldībai paliek nemainīgs un papildus līdzekļi no valsts budžeta netiek piešķirti.  Alūksnes novada pašvaldība Alūksnes novada pašvaldības teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  Grozījumi tiks veikti pēc attiecīgā autoceļa posma nodošanas Alūksnes novada pašvaldības īpašumā. |
| 2. | Atbildīgā institūcija | Atbildīgā institūcija – Satiksmes ministrija. |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Satiksmes ministrija, Alūksnes novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija,  to ietekme uz institūcijas cilvēkresursiem | Projekts šo jomu neskar. |
| 6. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs A. Matīss

Vīza: Valsts sekretārs K.Ozoliņš

31.07.2014. 15:00

1511

A. Bojāre, 67028380

[anita.bojare@lvceli.lv](mailto:anita.bojare@lvceli.lv)